MINTA
EGYÜTTMŰKÖDÉSI MEGÁLLAPODÁS
TELJESÍTÉSI KÖZREMŰKÖDŐI FELADATOK ELLÁTÁSÁRA


amely létrejött egyrészről a 

[bookmark: _Hlk229648423]Budapest XII. kerületi Bolgár Nemzetiségi Önkormányzat (székhely: 1126 Budapest, Böszörményi út 23-25., adószám: 15843843-1-43, törzskönyvi azonosító: 843847, bankszámlaszám:…………, számlavezető pénzintézet neve: ………., képviseli: Tűű Anelia elnök) mint kedvezményezett, a továbbiakban: Kedvezményezett,

másrészről a

Bolgár Ifjúsági Egyesület (székhely: 1097 Budapest, Fehér Holló u. 8., nyilvántartási szám: 01-02-0007911,) mint teljesítési közreműködő, a továbbiakban: Közreműködő, együttesen Felek között az alábbi feltételekkel.

1. A Kedvezményezett a HENTI/2070/2026 iktatószámú támogatási okirat alapján 659.538,- Ft. vissza nem térítendő feladatalapú és a HENTI/89/2026 iktatószámú támogatási okirat alapján pedig 1.352.000,-Ft. vissza nem térítendő működési támogatást kapott a Bethlen Gábor Alapkezelő Zrt.-től.

2. Az 1. pont szerinti támogatási összegek a támogatói okiratokban meghatározott nemzetiségi közfeladatok ellátására és támogatására használható fel a támogatói okiratokban meghatározott megvalósítási időszakban felmerült kiadásokra.
3. Jelen megállapodás célja a Közreműködő teljesítési közreműködőként való bevonásával kapcsolatos egyes kérdések rendezése.
Felek rögzítik, hogy a Közreműködő az 1. pontban meghatározott támogatói okiratok 5.5. pontjában foglaltak szerint, mint teljesítési közreműködő részt vesz a támogatott tevékenység megvalósításában.
A jelen együttműködési megállapodás célja az, hogy a Kedvezményezett a  ..…/2026. (IX….) Bp. XII. ker. Bolgár Nemzetiségi Önk. Képviselő-testületének határozata alapján a Közreműködő számára bruttó 100.000,- Ft, azaz bruttó                                                           Egyszázezer forint egyszeri, vissza nem térítendő támogatást nyújt a Közreműködő által a budapesti Vígszínházban, 2026. október 23. napján megrendezett BULFEST elnevezésű bolgár néptánc és népzenei fesztivál költségeihez.

4. A Felek ezen együttműködési cél megvalósulásának időtartama: 2026. október 1. napjától 2026. október 23. napjáig.

5. A Kedvezményezett az 1. pontban meghatározott támogatási összeget, 100.000,- Ft.-ot, azaz Egyszázezer forintot a jelen szerződés Közreműködő által aláírt példányainak visszaérkezése esetén 2026. október 10. napjáig átutalja a Közreműködő CIB Banknál vezetett, 10701056-43720206-51100005 sz. bankszámlájára.

A támogatott tevékenység megvalósítását követően esetlegesen fennmaradó maradványértéket a Közreműködő köteles visszautalni a Kedvezményezett ………Bank Zrt. vezetett ….. számú fizetési számlájára 2026. 10. 30. napjáig.

6. A Felek kijelentik, hogy az 1. pontban megjelölt támogatói okiratok tartalmát teljes körűen megismerték és vállalják, hogy a támogatási szerződésben foglalt kötelezettségeket és a támogatások célját együtt valósítják meg.

7. A Kedvezményezett kötelezettsége körében ellátja az adminisztrációs és előkészítő feladatokat, valamint megvalósítja a Bethlen Gábor Alapkezelő Zrt.-vel történő kapcsolattartást, továbbá eleget tesz tájékoztatási és elszámolási kötelezettségeinek. 

8. A Közreműködő, mint teljesítési közreműködő vállalja, hogy jelen együttműködési megállapodásban foglalt eljárás esetén a támogatás felhasználására jogszerűen és az 1. pont szerinti együttműködési szerződésükkel összhangban kerül sor. 

9. A támogatott tevékenység megvalósítására rendelkezésére álló időszak: 2026.10.01.-2026.10.23. 
A támogatott tevékenység megvalósításáról és a támogatás keretében nyújtott támogatás teljes összegének elszámolásáról legkésőbb 2027.03.15. napjáig kell benyújtani a beszámolót a Bethlen Gábor Alapkezelő Zrt. részére. A beszámoló elkészítésében a Közreműködő köteles segítséget nyújtani, valamint a támogatás felhasználásával kapcsolatosan keletkezett minden iratot a Kedvezményezett rendelkezésre bocsátani.
A Közreműködő vállalja, hogy a támogatás felhasználásával kapcsolatos elszámolási kötelezettségét legkésőbb 2027. január 31-ig teljesíti a Kedvezményezett felé. Az elszámolás módja pénzügyi elszámolás megküldése Kedvezményezett részére. Az elszámolásnak a támogatásból finanszírozott kiadást tételesen, az eredeti záradékolt számla hitelesített másolatával alátámasztva kell tartalmaznia. A Közreműködő az elszámolni kívánt eredeti számlára köteles ráírni, hogy „Budapest XII. kerületi Bolgár Nemzetiségi Önkormányzat felé elszámolva”.

10. A Közreműködő köteles folyamatosan lehetővé tenni, hogy a Kedvezményezett – előzetes értesítés alapján – bármikor ellenőrizze a támogatott tevékenység megvalósításával és támogatási összeg felhasználásával kapcsolatos feladatellátását, az azokkal kapcsolatban keletkezett iratokat, dokumentumokat. A Közreműködő gondoskodik a jelen szerződésre vonatkozó meghatározott ellenőrzési, tűrési, valamint iratmegőrzési kötelezettségek teljesítéséről.

11. A jelen együttműködési megállapodásban nem szabályozott kérdésekben az 1. pont szerinti támogatási okiratok rendelkezései az irányadók. 
[bookmark: _Hlk199926126]12. A Felek rögzítik, hogy a jelen együttműködési megállapodásban nem, vagy nem kellően részletesen szabályozott kérdésekben a vonatkozó magyar jogszabályok, így különösen az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011 (XII. 31.) Korm. rendeletben foglaltak, illetve a Polgári Törvénykönyvről szóló 2013. évi V. törvény rendelkezései – az irányadók. A Felek közötti kommunikáció nyelve a magyar

13. A jelen együttműködési megállapodás annak szerződésszerű teljesítésével megszűnik.

14. Jelen együttműködési megállapodás 3 példányban készült, melyet a Felek elolvasás és értelmezés és teljes megértés után, mint akaratukkal mindenben megegyezőt, jóváhagyóan, saját kezűleg írják alá.


Budapest, 2026. szeptember…...


   ..….……………………………….		                   .…..…..…………………………….
              Budapest XII. kerületi                                             Bolgár Ifjúsági Egyesület 
      Bolgár Nemzetiségi Önkormányzat	                              Ivanova Teodora Ilieva
                         Tűű Anelia                                                                 elnökhelyettes   
                            elnök						   Közreműködő
                   Kedvezményezett	                                                                

Pénzügyi ellenjegyzés:
Ellenjegyeztem.


Tiszai Árpád
gazdasági vezető

